| Ամենաշատ ընթերցվածը (1 շաբաթ) Հայաստանի ատոմակայանը եւ ռազմավարական այլ օբյեկտներ խոցելու Ադրբեջանի իրական հնարավորությունները եւ հետեւանքները (5277) «Հաց բերողի» մոր ահազանգը եւ որդու աճյունը տեղափոխելու որոշումը.«Հետք» (2288) Ինչ իրադրություն է եղել գիշերն առաջնագծում (1707) Ամենաշատ ընթերցվածը (1 ամիս) Ի՞նչը հաղթեց այս ընտրություններում. Պատասխանում է ժողովուրդը (տեսանյութ)


Zham.am | Նիկոլ Փաշինյանը կրկին հանդիպել է արտախորհրդարանական ուժերի հետ. Տեսանյութ Նիկոլ Փաշինյանը կրկին հանդիպել է արտախորհրդարանական ուժերի հետ. Տեսանյութ 19 Հոկտեմբեր, 2020 19:47 ՀՀ վարչապետ Նիկոլ Փաշինյանը հանդիպում է արտախորհրդարանական ուժերի հետ։ Վարչապետի մամուլի խոսնակ Մանե Գեւորգյանն Aysor.am-ին հասատատեց լուրը։ Հարցին՝ ո՞ր ուժերի հետ է հանդիպումը, խոսնակը պատասխանեց. «Թերեւս այն ուժերի, որոնց հետ հանդիպել էր նախորդ անգամ»։


«Հոկտեմբերի 27»-ի քրեական գործը կվերաբացվի. Անահիտ Բախշյան Aurora News «Հոկտեմբերի 27»-ի քրեական գործը կվերաբացվի. Անահիտ Բախշյան «Հոկտեմբերի 27-ի» քրեական գործի անջատված մասը կվերաբացվի։ Այս մասին ֆեյսբուքյան իր էջում հայտնել է «Հոկտեմբերի 27»-ի ահաբեկչության զոհերից Յուրի Բախշյանի այրին՝ Անահիտ Բախշյանը։ «Ժողովուրդ ջան, տեղեկացնում եմ, որ այսօր ստացել եմ 18.12.2019թ. ՀՀ գլխավոր դատախազին ուղղված հոկտեմբերի 27-ի քրեական գործը կարճելու մասին որոշման դեմ բողոքիս պատասխանը։ Այն բավարարվել է իմ փաստաբան Զարուհի Մեժլումյանի գրագետ, հիմնավորված 37 էջից բաղկացած բողոքի հիման վրա։ Սա նշանակում է, որ հոկտեմբերի 27-ին ՀՀ պետության դեմ կատարված ահաբեկչության կազմակերպիչների, հովանավորների մասով կարճված գործը նորից կգնա քննության, այսինքն սա նշանակում է, որ Հայաստանի Հանրապետությունը հանդես է գալիս որպես այդ պետական ահաբեկչության տուժող կողմ ու կանի ամեն ինչ բացահայտելու համար մեր պետության թշնամիներին, դա լինի ներսից, թե՝ դրսից։ Ակնդետ հետեւելու ենք գործընթացին»,-նշել է նա։ Հիշեցնենք, դեկտեմբերի 18-ին Անահիտ Բախշյանը դիմել էր Գլխավոր դատախազություն՝ պահանջով՝ վերացնել «Հոկտեմբերի 27»-ի գործից անջատված մասի կարճման որոշումն ու սկսել նոր քննություն։ Գործի այս մասը 2000 թվականին էր առանձնացվել, որպեսզի պարզվեր՝ արդյո՞ք կային հանցագործության այլ մասնակիցներ, դրդիչներ ու հնարավոր կազմակերպիչներ: Սակայն «Հոկտեմբերի 27»-ից առանձնացված այս գործը Գլխավոր դատախազությունը կարճել էր 4 տարի անց՝ 2004 թվականին՝ հանցադեպի բացակայության պատճառաբանությամբ։


source: fineweb

text: Պատասխան դաշնակի որդի դաշնակ Վահանին . Իմ ««Պարիտետի» ժամը-4» հոդվածի սադրանք-խնդիրը հետեւյալն էր. Դաշնակցության մամուլի արձագանքի միջոցով պարզել - արդյո՞ք որոշում են կայացրել Քոչարյանի վերաբերյալ: «Հայոց Աշխարհի» արձագանքից պարզ դարձավ, որ արդեն կայացնում են: Ասվածից չի հետեւում, որ ««Պարիտետի» Ժամը-4» հոդվածում Քոչարյանի քաղաքական եւ անձնական կրախի վարկածը առաջ էր քաշվել դաշնակցականներին հիմարացնելու համար: Ամենեւին: Սադրանքի մասը այն էր, որ վարկածը տպագրության հանձնվեց «27»-ի դատավարության մեկնարկին, երբ քաղաքական սպանությունների թեմայի նրանց ընկալումը պիտի լիներ առավելագույնս հիվանդագին եւ ինքն իրեն մատնող: Մեկ տասնյակից ավելի հոդվածները, որ այս 4-5 ամիսներին քարը քարի վրա չեն թողել այն արկածախնդրական քաղաքականությունից, որը 100 տարի պարտությունից պարտություն է տարել մեր ժողովրդին, այդ հոդվածները ոչ մի հակաճառության չհանդիպեցին ոչ միայն այն պատճառով, որ դժվար էր հակափաստարկ գտնել պատմական իրողություններին (հակաճառելու համար դաշնակցականը փաստարկի կարիք չունի), այլ որովհետեւ հաշվենկատորեն խուսափում են ավելորդ անգամ աննպաստ լույսի տակ երեւալուց: Բայց այս դեպքը ուրիշ էր: Տեռորի թեմայի կողքով նրանք չեն կարող անտարբեր անցնել, ինչպես երեխան չի կարող անցնել պաղպաղակի կողքով: Եւ առաջին միտքս այն էր, որ մեջները խոսեց թասիբը մեկի, որի գործին խփում են: Այդ ո՞վ է առաջ ընկել: Էդ քանի՞ գլուխ ունեն: Էդ ո՞վ է, որ չի հասկանում, թե հայության մեջ որ կազմակերպությունը իրավունք ունի ազգային հողի վրա որոշում ընդունելու՝ ով ապրի-ով չապրի... Մի խոսքով, պրոֆեսիոնալ պատվախնդրության ընդվզման բռնկում: Բայց երբ մեկ արձագանքը դարձավ երկու, հասկանալի դարձավ, որ բանը ավելի լուրջ է: Հետաքրքիր է, չէ՞, դեպքը չպատահած՝ հարց են դրել –ո՞ւմ է ձեռնտու: Նախորդ անգամ, պառլամենտի գնդակահարության առիթով, այդ հարցը դրել էին դեպքից հետո եւ, բնականաբար, եզրակացրել, որ ձեռնտու է ուրիշներին, նախկիններին: Այդպես վարվում են սկսած Արծրուն Մարգարյանի ոտքերին կրակելուց: Եւ մեկը չկա այդ նախկիններից, վեր կենա ասի՝ լսեք, է ́յ, իշխանություն եք –ի՜ նչ եք, պարազիտությունն էլ չափ կունենա, ամեն սպանվողի դեպքում ասում եք՝ մեզ է ձեռնտու, բայց օգուտը մի անգամ չտեսանք: Ամոթն էլ լավ բան է, տարին էդքան մարդ, մեկ է, խփվում է, ձեզ համար մի ի՞նչ դժվար բան է այնպես անել, որ տասից մեկ դեպքից մեզ, իրոք, օգուտ լինի: Համ էլ քաղաքականապես կշահարկեք: Թե չէ, շատ է անլրջանում, որովհետեւ դուրս է գալիս, որ մի գլուխ ձեր օգտին են զոհվում: Ճիշտ է, խելառի բախտ լինում է, բայց դուք ձեզ արդեն գժի տեղ եք դրել... Առհասարակ, չքմեղանալը դաշնակցական գիծ չէ: Հակառակը, նույնիսկ կենցաղային սպանությունների պարագային (երբ ակնհայտ է, որ մատները խառը չէ) նման դեպքերում անգամ այնպիսի երկիմաստ կեցվածք են ընդունում, որ ով կասկածվի-չկասկածվի, իրենք թեթեւակի կասկածվեն: Իբր, իրենք այդպես աջուձախ խփող տղերք են: Իրականում, իրենց տերություններից թույլտվություն չունենան՝ չեն խփի, որովհետեւ գլուխներն այնտեղ վրեքից կպոկեն: Բայց լրացուցիչ վախի մթնոլորտը խանգարող հանգամանք չէ ռեկետի գործում: Չքմեղացող չեն, բայց 99-ի հոկտեմբերի վերջին խիստ վախեցած էին: Այնքան, որ մի քանի օր փակ էին պահում իրենց գրասենյակները եւ աշխատում էին փողոց դուրս չգալ: Այդ վախի օրերի համար նրանք դեռ վրեժխնդիր կլինեն փալաս երկրապահներից, մանավանդ, եթե մի հրաշքով ավելի լուրջ լծակներ ձեռք գցեն: Նրանք Սահմանադրություն ու կայունություն կդնեն (ճիշտ է նկատել Թադեւոս Խաչատրյանը) Բազեյանի ու երկրապահի բուռը: Երեկ մեկ, էսօր երկու պառլամենտ մտել, ուզում էին սատանի մայլում քյանդրբազություն-քաղաքականություն անել, «չապակայունացնել երկիրը», որ երրորդ ուժը չօգտվի, որ Ռոբերտը կայունացած երկրում հրաժարական տա, ոչ թե անկայուն: Նույնիսկ իմպիչմենտը շատ համարեցին, այնքան որ կայունության ղշեր էին դարձել: ... Հիմա իրենց ուզած հունի մեջ կդնեն այս պրոցեսը, այ, այն ժամանակ ետ կդառնան ու ցույց կտան երկրապահին, թե ինչ տեսք ունի կայունությունը ըստ դաշնակցության եւ Քոչարյանի: Դաշնակցությունը, այո, այն օրերին սաստիկ էր վախեցած եւ մի կերպ պտտում էր «ում է ձեռնտու» տաղտկալի սերիալը: Եւ մինչեւ կամազուրկ սպասում էին գլխների գալիքին, Արամը՝ այդ ժամանակվա բանակի, իրադրության, երկրի փաստական տերը, Ծաղկաձորում Ազգի Հոր դիրքերից մի այնպիսի կենաց ճառ ասաց դաշնակցության մասին, որ դաշնակցականները հիմա էլ անակնկալի ́ց ուշքի չեն գալիս: Առաջին սթափվողը Հրանտ Մարգարյանը եղավ եւ տեղնուտեղը հայտարարեց, որ բենզինով շշերը պատրաստ են: Անմիջապես էլ դադարեցին «27»-ի դեպքով չքմեղանալ: Համարեցին, որ անմեղ երեւալու աստիճան նվաստանալը իրենց վայել չէ: Այդ գծի վրա այնքան հոռացան, որ արդեն կես տարի անց չէին էլ թաքցնում իրենց համակրանքը մարդասպանների հանդեպ: Հիմա այնքան են ինքնավստահ դարձել, որ հրապարակային քննարկման են դրել Քոչարյանի լինել-չլինելու հարցը: Անունը դրել են, թե անհանգստացած են Քոչարյանի կյանքի համար: Նաեւ հոգիներին մեղք են առնում՝ ասելով, թե տեսեք, ինչ հրահանգներ են տալիս Քոչարյանի կյանքի վերաբերյալ: Ով-ով, դաշնակցությունը հո լավ գիտի, որ նման բաները չեն անում հոդվածով: Իսկ եթե բանը հասել է թերթով հրահանգ տալուն, արժե, որ «27»-ի տուժողներին դատարանում ներկայացնող մեկը դատավորի ուշադրությունը հրավիրի 1999 թվականի հոկտեմբերի 27-ի առավոտը լույս տեսած «Երկիր» թերթի այն էջին, որտեղ ամեն անգամ հայհոյական ոտանավորներ էին տպագրվում նախորդ իշխանությունից մեկնումեկի հասցեին: Այդ օրը նույն էջի նույն տեղում կառավարական շենքի լուսանկարն է եւ դեմը՝ ասֆալտին, դիակ կամ դիակի սիլուետով փռած՝ «կամուֆլյաժ»: Դա սովորական քաղաքային բնանկար չէ, որ կարելի լիներ տպվելը պատահականությամբ բացատրել, այլ ֆոտոմոնտաժ: Սպանությունից 10 ժամ առաջ տպագրված այդ լուսանկարը ի՞նչ է նշանակում՝ արդյո՞ք հրաման: Թե՞ միայն ազդանշան: Եւ ի՞նչ է նշանակում այդ լուսանկարին կից Քոչարյանի փոքր դիմանկարը՝ որ համաձայնեցվա՞ծ է: Քննիչներից մեկնումեկը հարցրե՞լ է խմբագրին, թե տարվա 365 օրերից ինչո՞ւ հատկապես այդ օրն է տպագրվել ֆոտոմոնտաժը: Հնարավոր է, որ թերթն ու կուսակցությունը կապ չունեն այդ «զուգադիպության» հետ, բայց ինչ-որ մեկը կա, չէ՞, որ կապ ունի: Եվ ուրեմն, ի՞նչ կա զարմանալու, որ դաշնակցական մամուլը լկտիացել ու բացահայտ ձեռ է առնում «27»-ի տուժողներին: Եվ հիմա էլ համաժողովրդական քննարկման է դրել հետքոչարյանական շրջանի անելիքները: Չէ՞ որ շուտով իրենց պետք չի լինելու նաեւ Քոչարյանը: Շատ էլ, թե հիմա պաշտոններ են ստանում, լավից-վատից կարողության տեր են դառնում Հայաստանի տղերքը, բայց հո Հայաստանում չե՞ն որոշում՝ ում պաշտպանեն-ում չպաշտպանեն: Հայաստանի Սահմանադրությունը էսօրվա համար էր ասում, որ պետք չէ դրսից ֆինանսավորվել եւ դրսից ղեկավարվել: Քոչարյանը պետք չէր կուսակցությանը՝ սկսած Ստամբուլի վեհաժողովից, բայց Եվրոպայի հանդեպ (ինչո՞ւ չէ, նաեւ Հայ դատով զբաղվող կազմակերպությունների) դեռ պարտավորություն կար կատարելու՝ Թուրքիային դատապարտելու իմաստով: Քոչարյանը իր դերը այդ մասով կատարեց: Դրսում նաեւ հասկանում են, որ այդ գործը շարունակություն կունենա, թե ոչ, դա մեզանից կախված չէ: Քոչարյանի միակ անելիքը մնում է Ղարաբաղը հանձնելը, իսկ այդպիսի նախագահ դաշնակցությանը հարկավոր չէ: Վահանի հայրը «Իրավունքում» սպառնաց, չէ՞, որ այդ դեպքում դաշնակցությունը ապստամբության կդիմի: Իսկ այդ ապստամբության ժամանակ ի՞նչ պիտի իմացվի ով է ում խփել: Դրության տերը իրենք լինեն, կասեն՝ Ղարաբաղը ստորագրում էր՝ խփեցինք, իրենք չեն լինի, կասեն՝ բա որ ասո՞ւմ էինք... Եվ ի՞նչն է այդ քննարկման մեջ հատկանշականը. որ այնքա՜ ն են տղերքը հուզախռով, այնպե՜ ս են բորբոքված հեռանկարից, որ չեն քաշվում, կենդանի մարդու ներկայությամբ քննարկում են նրա լինել-չլինելու հարցը: Կողքի մարդը, ընդդիմադիրը կարող է նրբանկատ չլինել, բայց կուսակիցը, գաղափարակիցը... Շեֆն է վերջին հաշվով, ինչո՞ւ են այդպես գլխիցը անցել ու խառնվել իրար: Չլինի՞ բան է ասվել, որ չպիտի ասվեր: Թե՞ կարծում են Քոչարյանը Վազգենի չափ միամիտ է, որ չիմանա ումից զգուշանա: Հայի տանը ո՞նց է լինում. հենց որ ամուսիններից մեկը անկապ սկսում է սեր խոստովանել, մյուսի առաջին միտքը այն է լինում, որ, ուրեմն, մի ղալաթ արել է: Այնպես որ, Քոչարյանի առաջին միտքը վատն է լինելու: Եվ ուրեմն, եթե աշխարհում թեկուզ մեկ ղարաբաղցի մնացած լինի, բայց ուժային նախարարի թեկուզ 3 թափուր տեղ, նա ́ կդառնա այդ բոլորի ղեկավարը, միայն թե տեղ չմնա տեռորը քաղաքական պայքարի ձեւ համարողի որդի Վահանին: Մանավանդ, եթե հայ-ռուսական այսօրվա հարաբերությունների ֆոնի վրա մտաբերենք, որ երբ Էդ. Հովհաննիսյանը ժամանակին գործուղվել էր («փախել էր») Գերմանիա՝ ներդրվելու դաշնակցության շարքերում, նրա որդի Վահանը որպես պատանդ Հայաստանից տեղափոխվել էր Մոսկվա՝ սովորելու... Չար լեզուները ասում են՝ Կենտկոմի քարտուղար Դեմիրճյանի դասախոս տիկնոջ երաշխավորությամբ: Հե՜ յ գիտի աշխարհ: . 2.03.2001 «Հայկական Ժամանակի» խմբագրության կողմից՝ . Հեղինակի կողմից «Երկիր» թերթի 1999 թվականի հոկտեմբերի 27-իհամարի մատնանշումը միտք առաջացրեց: Իսկ ի՞նչ է գրված 1999 թվականի հոկտեմբերի 13-ի համարում: Եթե հիշում եք, նախաքննությունը պարզել է, որ ի սկզբանե այդ օրն էր նախատեսվում կատարել սպանդը, բայց այն ինչ-ինչ պատճառներով հետաձգվել է: Իսկ հոկտեմբերի 13-ի համարում, վերը նշված լուսանկարի տեղում մեկ այլ լուսանկար է տեղադրված: Լուսանկարում դուռ է պատկերված, որից ցուցանակ է փակցված, իսկ ցուցանակի վրա գրված է.»Վարպետ Էդիկը տեղափոխվել է դիմացը»: Նկարի մակագրությունը շատ ինքնատիպ է, որը ներկայացնում ենք նույնությամբ. «Դատելով ազդագրի շեշտադրումներից եւ տարադրամի փոխանակման վահանակի տխուր վիճակից՝ մնում է ենթադրել, որ անակնկալ «դիմացը» տեղափոխված վարպետը մինչեւ իշխանափոխությունը լուրջ գործեր է արել նաեւ երկրիս ֆինանսական ետնաբեմում»: Սա, իմիջիայլոց, որպես օրվա զավեշտ:


text: Հուլիսի 28-ին, ժամը 10:00-ի դրությամբ Երեւանի բժշկական կազմակերպություններում ՀՀ ոստիկանության պարեկապահակային ծառայության գնդի տարածքում զինված միջադեպի եւ հետագա զարգացումների հետեւանքով հիվանդանոցային բուժօգնություն է ստանում 11 հիվանդ, որից 4-ը` ոստիկան: Այս մասին հայտնում են ՀՀ առողջապահության նախարարության լրատվական ծառայությունից։ Եվս 3 հիվանդ գտնվում է դատապարտյալների հիվանդանոցում: Հիշեցնենք, որ հուլիսի 17-ին «Սասնա ծռեր» խմբի զինված անդամները մուտք են գործել եւ 12 օր է՝ գտնվում են ՀՀ ոստիկանության պարեկապահակային ծառայության գնդի տարածքում։ Երեւանի Խորենացի փողոցում գտնվող գնդի հարակից տարածքում քաղաքացիները հանրահավաքներ են կազմակերպում՝ ի աջակցություն զինված խմբի անդամների։


Հանրապետության երկրորդ քաղաքը պետք է լինի բարեկարգ - ԳԱԼԱ Գլխավոր/Դիտակետ/ՀԱՏՈՒԿ ԱՆԴՐԱԴԱՐՁ/Հանրապետության երկրորդ քաղաքը պետք է լինի բարեկարգ Հանրապետության երկրորդ քաղաքը պետք է լինի բարեկարգ 15 Կարդալու տեւողությունը՝ 1 րոպե Գյումրիի համակարգող կենտրոնի ներկայացուցիչները քաղաքի փողոցաշինության, բարեկարգման խնդրով դիմել են Սերժ Սարգսյանին, անձամբ նրան, ով խոստումներ է շռայլել գյումրեցիներին: Թե ինչ նպատակներ է հետապնդել Սերժ Սարգսյանը եւ նրա սպասելիքները Գյումրիից ինչ չափով են արդարացել, էական չէ: Էականն այստեղ այն է, որ Գյումրիի բազմաթիվ խնդիրներ հրատապ լուծում են պահանջում, իսկ բոլոր այն խոստումները, որոնք հնչել են հանրաքվեից առաջ կամ ընտրական գործընթացներից առաջ, հարկավոր է ի կատար ածել: Գյումրիի Համակարգող կենտրոնի ներկայացուցիչ Արման Գրիգորյանը նշում է՝ արձանագրեցինք, որ Գյումրիում անիշխանություն է, որ որեւէ մեկը չի կարող Սերժ Սարգսյանից ստանալ գյումրեցիներին հուզող հարցերի պատասխանները, ուստի Համակարգող կենտրոնը կփորձի հարցադրումների պատասխանը ստանալ անձամբ Սերժ Սարգսյանից: Արամ Խաչատրյանը շեշտում է՝ խնդիրը միայն խոստացված գումարը չէ, որ ծառայեցվելու է փողոցաշինության համար, դա ընդամենը մի փոքր մասն է գյումրեցիների խնդիրների, եւ եթե այդ գումարը լիարժեք ծառայեցվի փողոցների բարեկարգմանը, խնդրին լուծում չի տրվի ամբողջապես: Մեզ համար էականն այն է, որ հանրապետության երկրորդ քաղաքը պետք է լինի բարեկարգ: Թե ինչ ճանապարհով եւ ինչ միջոցներով կլուծվի այդ խնդիրը, իշխանությունների որոշելիք հարցն է: Կենտրոնի երիտասարդ անդամների խոսքերով՝ ծանոթ լինելով նրան, թե ինչպես են Հայաստանում կազմակերպվում ընտրությունները, ինչ որակների տեր անձինք են ընտրություններից օր առաջ սկսում խոսել այն մասին, որ Գյումրին անուշադրության է մատնված, որ Գյումրիին պետք են գյումրեցիների խնդիրներով մտահոգ անձինք, հասկանալի է, որ ամիսներ անց դարձյալ ծանոթ իրադրության առաջ ենք կանգնելու: Սակայն բոլոր նրանք, ովքեր, այսպես ասած, վաղվա հետ կապված ինչ-ինչ պլաններ ունեն, պետք է օր առաջ սկսեն իսկապես աշխատել ի բարօրություն մեր քաղաքի, քանի որ ցանկացած մեկը, ով գյումրեցիների հետ հանդիպման ժամանակ կսկսի խոսել հիշյալ թեմաներով, գյումրեցիների կողմից առաջին քայլը, որ կարվի, նախորդ խոստումների համար հիշեցնելն ու պատասխան պահանջելը կլինի:


Documents Decrees of the President of RA Հ. ՆԱԿԱՋԻՄԱՅԻՆ ԵՐԱԽՏԱԳԻՏՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության Անկախության տոնի առթիվ, հայ-ճապոնական բարեկամական կապերի ամրապնդման գործում ունեցած ավանդի համար Հիդեհարու ՆԱԿԱՋԻՄԱՅԻՆ (ՃԱՊՈՆԻԱ) պարգեւատրել Երախտագիտության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 7 Երեւան ՆՀ- 680 -Ա


Լրատվություն Շնորհավորական 23.03.2013 / Նախագահ Սերժ Սարգսյանը շնորհավորական ուղերձ է հղել Գագիկ Հարությունյանին՝ ծննդյան 65-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել Հայաստանի Հանրապետության սահմանադրական դատարանի նախագահ, իրավագիտության դոկտոր, պրոֆեսոր Գագիկ Հարությունյանին՝ ծննդյան 65-րդ տարեդարձի առթիվ: 22.03.2013 / Նախագահ Սերժ Սարգսյանը շնորհավորական ուղերձ է հղել Հունաստանի նախագահ Կարոլոս Պապուլիասին 2143 Նախագահ Սերժ Սարգսյանն այսօր շնորհավորական ուղերձ է հղել Հունաստանի Հանրապետության նախագահ Կարոլոս Պապուլիասին՝ Հունաստանի Հանրապետության Անկախության օրվա կապակցությամբ: 21.03.2013 / Նախագահ Սերժ Սարգսյանի շնորհավորական խոսքը Հայաստանի քրդական համայնքին՝ Նավրոզի առթիվ Հայաստանի քրդական համայնքի սիրելի՛ ներկայացուցիչներ, Ջերմորեն շնորհավորում եմ ձեզ Նավրոզի կապակցությամբ: Գարնանային այս գեղեցիկ տոնը թող մեր քրդական ողջ համայնքի համար լինի երջանկաբեր: Մաղթում եմ հաջողություններ ձեր գործերում եւ մշակութային եւ այլ ձեռնարկներում: Մենք հպարտանում ենք մեր երկրի քուրդ քաղաքացիներով եւ նրանց արձանագրած հաջողություններով: Նաեւ արձանագրում ենք այն խնդիրները, որոնք առկա են ինչպես ձեզ, այնպես էլ մեր երկրի բազմաթիվ բնակիչների համար: Համոզված եղեք, որ... 20.03.2013 / Նախագահ Սերժ Սարգսյանը շնորհավորական ուղերձ է հղել Իրանի նախագահին եւ հոգեւոր առաջնորդին՝ Նովրուզի կապակցությամբ Նախագահ Սերժ Սարգսյանն այսօր շնորհավորական ուղերձ է հղել Իրանի Իսլամական Հանրապետության նախագահ Մահմուդ Ահմադինեժադին եւ Իրանի Իսլամական Հանրապետության հոգեւոր առաջնորդ Սեյյեդ Ալի Խամենեին՝ իրանական ամանորի՝ Նովրուզի կապակցությամբ: Հանրապետության ղեկավարը հույս է հայտնել, որ Հայաստանի եւ Իրանի միջեւ արդյունավետ համագործակցությունը նոր տարում կշարունակի ծառայել երկու երկրների ժողովուրդների բարեկամության ավելի խորացմանը եւ տարածաշրջանի կայունության ամրապնդմանը: 19.03.2013 / Նախագահ Սերժ Սարգսյանը շնորհավորական ուղերձ է հղել Վարդուհի Վարդերեսյանի ծննդյան 85-րդ տարեդարձի կապակցությամբ Նախագահ Սերժ Սարգսյանն այսօր շնորհավորական ուղերձ է հղել արդի հայ բեմի եւ կինոյի փայլուն վարպետներից մեկի՝ Վարդուհի Վարդերեսյանի ծննդյան 85-րդ տարեդարձի կապակցությամբ: «Թատրոնում, կինոյում եւ հեռուստաներկայացումներում Ձեր մարմնավորած կերպարներից շատերը դասականի համարում ունեն թե՛ հանդիսատեսի, թե՛ մասնագետների գնահատականներում: Որպես հայրենադարձ հայ արվեստագետ եւ քաղաքացի՝ Դուք մարմնավորում եք մեր ժողովրդի միասնական ջանքն ու ձգտումը դեպի բարին եւ գեղեցիկը, դեպի արարումն ու... 18.03.2013 / Նախագահ Սերժ Սարգսյանը շնորհավորական ուղերձ է հղել Թունիսի նախագահ ալ Մունսիֆ ալ Մարզուկիին Նախագահ Սերժ Սարգսյանն այսօր շնորհավորական ուղերձ է հղել Թունիսի Հանրապետության նախագահ ալ Մունսիֆ ալ Մարզուկիին՝ երկրի ազգային տոնի՝ Անկախության օրվա առթիվ:


Անհրաժեշտ ստորագրությունները հավաքվել էին:


source: CulturaX

text: «Ռեալը» Պոգբայի համար պատրաստ է առաջարկել 125 մլն եվրո Այս պահին Երեւանում 2020-06-03 23:45 2019.07.12 11:46 «Ռեալը» շարունակում է «Մանչեսթեր Յունայթեդի» կիսապաշտպան Պոլ Պոգբային ձեռք բերելու ուղղությամբ աշխատանքներ տանել: Մադրիդյան ակումբը հույս ունի, որ ֆրանսիացին բանակցություններ կվարի «ՄՅՈւ»-ի փոխնախագահ Էդ Վուդվորդի հետ եւ նրան կհայտնի «Ռեալ» տեղափոխվելու ցանկության մասին: «Արքայական» ակումբը 26-ամյա ֆրանսիացու համար պատրաստ է վճարել 125 մլն եվրո, իսկ հետագա բանակցությունների ընթացքում առաջարկը ավելացնել մինչեւբ 130 մլն՝ գումարած 15 մլն պարգեւավճարների տեսքով:


Լրատվություն Մամլո հաղորդագրություններ Նախագահ Սերժ Սարգսյանը աշխատանքային այցով կմեկնի Սոչի 22.08.2017 Նախագահ Սերժ Սարգսյանը օգոստոսի 23-ին աշխատանքային այցով կմեկնի Ռուսաստանի Դաշնություն՝ Սոչի, որտեղ հանդիպում կունենա ՌԴ Նախագահ Վլադիմիր Պուտինի հետ: Նախատեսվում է, որ երկու երկրների ղեկավարները կքննարկեն մի շարք ոլորտներում՝ քաղաքական, տնտեսական, հումանիտար, մշակութային երկկողմ փոխգործակցության օրակարգի առանցքային հարցեր, ինչպես նաեւ կանդրադառնան Նախագահ Սերժ Սարգսյանի այս տարվա մարտին Ռուսաստան կատարած պաշտոնական այցի ընթացքում ձեռքբերված պայմանավորվածությունների իրագործման ընթացքին: Բարձր մակարդակի բանակցությունների ժամանակ անդրադարձ կլինի նաեւ ԵԱՏՄ եւ ՀԱՊԿ շրջանակներում համագործակցության զարգացման հեռանկարին առնչվող հարցերին: Նախատեսվում է, որ հանդիպմանը նախագահները կարծիքներ կփոխանակեն միջազգային եւ տարածաշրջանային արդիական հարցերի, այդ թվում՝ Լեռնային Ղարաբաղի հակամարտության կարգավորման շուրջ:


text: 'Ջերարդ. «Դեռ վաղ է գնահատել Կլոպի աշխատանքը»' | iLur 'Ջերարդ. «Դեռ վաղ է գնահատել Կլոպի աշխատանքը»' Շաբաթ, 23 Հունվարի 2016, 8:00 «Լիվերպուլ»-ի նախկին ավագ Սթիվեն Ջերարդի կարծիքով՝ թիմի ղեկավարները պետք է ավելի շատ ազատություն տրամադրեն գլխավոր մարզիչ Յուրգեն Կլոպին: Սթիվենն, ով այժմ հանդես է գալիս MLS-ում, «Լիվերպուլ»-ից նոր տրանսֆերներ է սպասում: «Դեռ վաղ է գնահատել Կլոպի աշխատանքը: Նա դեռ չի ընտրել ֆուտբոլիստներ՝ թիմը իր ձեւով կազմավորելու համար, հավաքներ չի անցկացրել: Ֆուտբոլիստները դեռ նոր են ընկալում Յուրգենի աշխատանքի մեթոդները: Կլոպին պետք է գործողությունների ազատություն տալ: Իսկ երկրպագուները պետք է համբերությամբ զինվեն: Ինչ վերաբերում է ակումբի ղեկավարներին, ապա չէր խանգարի տրանսֆերային պատուհանի ժամանակ ակտիվ աշխատանքը»,- ESPN-ը մեջբերում է Ջերարդի խոսքերը: Նախորդ հոդվածը'«Australian Open». Գոֆենը՝ օրվա լավագույն հարվածի հեղինակ (տեսանյութ)' Հաջորդ հոդվածը'«Մանչեսթեր Յունայթեդը» հերքել է Գվարդիոլայի հետ բանակցություններ վարելու մասին լուրերը'


Հաճախակի գնումները երկարացնում են կյանքը Ջըրնըլ օֆ Էպիդիմիոլըջի էնդ Քոմյունիթի (Journal of Epidemiology and Community) ամսագրում հրատարակված հետազոտության մեջ հաստատվում է, որ կանոնավոր կերպով գնումների գնալն իսկապես երկարացնում է կյանքը: Գիտնականները հիմնվում են 1850 թոշակառուների հետազոտության վրա: Մասնակիցներին հարցրել են՝ որքան հաճախ են նրանք գնումների գնում՝ սկսած «երբեք»-ից մինչեւ «ամեն օր»: Մտավոր եւ ֆիզիկական տվյալները չափվեցին հարցաթերթիկների օգտագործմամբ: Ինչու գիտնականները հետեւեցին, թե որքան երկար է ապրել ամեն մի մասնակից: Կամավորների մոտ կեսը (48%)` երբեք կամ հազվադեպ են գնում գնումների, մեկ քառորդը (22%)՝ շաբաթը երկուսից չորս անգամ, իսկ փոքրամասնությունը (17%)` գնումների է գնում ամեն օր: Արդյունքները ցույց են տվել, որ ամեն օր գնումներ կատարողները 27%-ով ավելի քիչ են մահանում: Կարելի է մեկ եզրակացություն կատարել՝ շարժումն անգամ խանութի ուղղությամբ, երկարացնում է կյանքը:


ՀՀ սահմանների շատ հատվածներ կհանձնվեն ՌԴ սահմանապահ զորքերի պաշտպանությանը | Հայաստանի սահմանների շատ հատվածներ առաջիկայում կհանձնվեն ՌԴ ԱԴԾ սահմանապահ զորքերի պաշտպանությանը։ Այս մասին ՀՀ կառավարությունն նիստում ասաց ՀՀ վարչապետ Նիկոլ Փաշինյանը` ներկայացնելով կառավարության գործունեության 2021–26 թթ–ի ծրագրով նախատեսված ԱԱԾ բարեփոխումների ծրագիրը։ ԱԱԾ բարեփոխումների շրջանակներում վարչապետը նաեւ հայտնեց, որ կառավարության ծրագրով առաջիկա 5 տարիներին նախատեսված է ՀՀ–ում ստեղծել արտաքին հետախուզական ծառայություն։ Next article ՖՈՏՈ. Երեւանում կրկին կրակոցներ են հնչել Previous article «Էլի երեք զոհ. իր զինվորի արյունն այսքան էժեն գնահատող ժողովրդին ոնց հարգեն». Կարինն Տոնոյան


text: Իմ ներկայությունն ավելի է բարդացնում իրավիճակը. Շահվերդյան - 10.12.2018, Sputnik Արմենիա https://armeniasputnik.am/20181210/suren-shaxverdyany-hrajarvel-e-hamazgauin-tatroni-gexxekavari-pashtonic-16176125.html Իմ ներկայությունն ավելի է բարդացնում իրավիճակը. Շահվերդյան Սուրեն Շահվերդյանը հրաժարվում է Համազգային թատրոնի գեղարվեստական ղեկավարի պաշտոնից: 10.12.2018, Sputnik Արմենիա 2018-12-10T23:35+0400 2018-12-11T00:04+0400 https://cdnn1.img.armeniasputnik.am/img/199/29/1992924_0:139:1599:1044_1920x0_80_0_0_7826362d8d20b44f903de0f3d6eec54c.jpg https://cdnn1.img.armeniasputnik.am/img/199/29/1992924_0:63:1599:1068_1920x0_80_0_0_2a81e66afeb36954b1f1ae512ea9c6e6.jpg 23:35 10.12.2018 (Թարմացված է: 00:04 11.12.2018) © Sputnik / Asatur YesayantsТеатр "Амазгаин" Սուրեն Շահվերդյանը հրաժարվում է Համազգային թատրոնի գեղարվեստական ղեկավարի պաշտոնից: ԵՐԵՎԱՆ, 10 դեկտեմբերի — Sputnik. Ռեժիսոր եւ հաղորդավար Սուրեն Շահվերդյանը, որ վերջերս նշանակվել էր Սոս Սարգսյանի անվան Համազգային թատրոնի գեղարվեստական ղեկավար, հայտնում է, որ որշել է հրաժարվել թատրոնի գեղարվեստական ղեկավարի պաշտոնից: Այս մասին նա գրառում է կատարել Facebook-ի իր էջում: «Սիրելի Համազգային թատրոնի արտիստներ, սիրելի թատերասեր հասարակություն, ես ողջ կյանքս ապրել ու աշխատել եմ թատրոնում եւ թատրոնի համար։ Ինձ համար ցավ է տեսնել թատրոնի կաթվածահար վիճակը։ Այսպես շարունակվել չի կարող։ Ես չեմ հանդուրժի թատրոնի քայքայումը։ Տեսնում եմ, որ իմ ներկայությունն ավելի է բարդացնում իրավիճակը, թեեւ ես իմ ձեռքն էի մեկնել ձեզ՝ համոզված լինելով, որ կարող եմ օգնել եւ օգտակար լինել, բայց ստացվեց հակառակը... Այժմ որոշում եմ կայացրել հրաժարվել գեղարվեստական ղեկավարի պաշտոնից։ Ինչպես որ խոստացել էի, ես մնում եմ ձեր բարեկամը, գրկում եմ ձեզ մեկ առ մեկ ու հաջողություն մաղթում ձեր գործում։ Հուսով եմ, որ մեր միջեւ անախորժությունները կմոռացվեն, կներվեն միմյանց հասցված վիրավորանքները։ Հուսով եմ նաեւ, որ ապագայում առիթներ կունենանք միասին ստեղծագործելու եւ ծառայելու Նորին մեծություն Թատրոնին»։ Հիշեցնենք, որ Համազգային թատրոնի դերասանները թատրոնի գեղարվեստական ղեկավար եւ տնօրեն Վիգեն Չալդրանյանին հայտարարել էին, որ չեն ցանկանում աշխատել իր հետ եւ պահանջում են նրա հրաժարականը: Դրանից հետո Չալդրանյանը հրաժարվել էր գեղարվեստական ղեկավարի պաշտոնից, բայց լինելով թատրոնի տնօրեն` գեղարվեստական ղեկավար էր նշանակել ռեժիսոր Սուրեն Շահվերդյանին։ Դերասաններին դուր չէր եկել նաեւ այս որոշումը։


Հայրենիք վերադառնալ ցանկացող ՀՀ քաղաքացիները որպես տարանցիկ երկիր կարող են օգտագործել ՌԴ տարածքը - Իրազեկ 25 Մարտ 2020 17:15 Արտաքին գործերի նախարարությունը տեղեկացնում է, որ Ռուսաստանի Դաշնության (ՌԴ) կառավարության որոշման համաձայն՝ արտերկրում գտնվող եւ հայրենիք վերադառնալ ցանկացող ԱՊՀ անդամ պետությունների, այդ թվում Հայաստանի քաղաքացիները կարող են օգտագործել ՌԴ տարածքը՝ որպես տարանցիկ երկիր։ Հարկ է նշել, որ Ռուսաստանից Հայաստան վերադառնալ ցանկացող ՀՀ քաղաքացիները կարող են օգտվել բացառապես օդային ճանապարհից՝ պայմանավորված Վրաստան տարածք օտարերկրացիների մուտքի արգելքով: Ուստի ԱԳՆ-ն անգամ կոչ է անում ՀՀ քաղաքացիներին չփորձել Ռուսաստանից Հայաստան վերադառնալ ցամաքային ճանապարհով։ Արտգործնախարարությունը հորդորում է տարանցիկ երկրներով Հայաստան ժամանելուց առաջ նախապես ստուգել չվերթների հասանելիությունը։ # Պաշտոնական հայտարարություններ # Հայաստանի քաղաքացիներ # տարանցիկ երկիր # ԱԳՆ # Հայաստան # չվերթներ # թռիչքներ ✓ 17 Մարտ 2020 13:22


Սնվում են բուսական, կենդանական մնացորդներով, որոշ տեսակներ վնաս են հասցնում գյուղատնտեսությանը։


ԵՐԵՎԱՆ, 17 մարտի - Sputnik. ՀՀ ՊՆ N զորամասի պահպանության տեղամասի թիվ 126 մարտական դիրքում կատարված եւ սոցցանցերով հրապարակված տեսագրության առթիվ ՊՆ Կապանի ռազմական ոստիկանության բաժնում նախապատրաստված նյութերի հիման վրա Գորիսի կայազորի զինվորական դատախազությունում քրեական գործ է հարուցվել։ Տեղեկությունը Sputnik Արմենիային հայտնեց դատախազության հանրային կապերի բաժնի պետ Արեւիկ Խաչատրյանը։ © Photo : press office of the Ministry of Defence of RA Մարտի 14-ին սոցցանցերում տեսանյութ էր տարածվել, որում Կապանի մոտ գտնվող մարտական հենակետերից մեկի զինծառայողները ցույց են տալիս այն անմարդկային պայմանները, որոնցում իրենք մնում են։ Զինծառայողների խոսքով՝ իրենց ոչ մի բանով չեն ապահովում, չունեն ջուր, տաքանալու հնարավորություն։ Նրանք նշում են, թե իրենց ասվել է՝ «պոստը թողեք», սակայն իրենք չեն թողել։ Խաչատրյանը տեղեկացրեց, որ քրգործ է հարուցվել ՀՀ քրեական օրենսգրքի 376-րդ հոդվածի երրորդ մասով` անփույթ վերաբերմունքը ծառայության նկատմամբ` ռազմական դրության, պատերազմի ժամանակ կամ մարտի պարագաներում։ «Քրգործ է հարուցվել դեպքի հանգամանքները լրիվ, օբյեկտիվ եւ բազմակողմանի քննությամբ պարզելու, առնչվող բոլոր անձանց, այդ թվում նաեւ պաշտոնատար անձանց գործողություններին դրա շրջանակներում քրեաիրավական գնահատական տալու համար»,–ասաց նա։ Քրեական գործն ուղարկվել է քննչական կոմիտեի զինվորական քննչական գլխավոր վարչության 9-րդ կայազորային քննչական բաժին՝ նախաքննություն կատարելու հանձնարարությամբ: Վազգեն Մանուկյանի նկատմամբ հարուցված քրեական գործը դատարան է ուղարկվել. դատախազություն Հիշեցնենք, որ երեկ ՀՀ պաշտպանության փոխնախարար Արման Սարգսյանը, անդրադառնալով համացանցում շրջանառվող տեսանյութին, ասել էր, որ Կապանում դիրք թողնելու մասին որեւէ խոսք չկա։ Նրա խոսքով` ՊՆ–ն, Գլխավոր շտաբն ամեն ինչ անում են զինվորների վիճակը, նրանց պայմանները բարելավվելու ուղղությամբ։


Լրատվություն Մամլո հաղորդագրություններ Նախագահ Սերժ Սարգսյանը Հայաստանի շախմատի ակադեմիայում եւ շախմատի տանը հետեւել է խաղերի ընթացքին 15.01.2017 - 4256x2832px - 6 Մբ - 4256x2832px - 5 Մբ - 4256x2832px - 5 Մբ - 4256x2832px - 6 Մբ - 4256x2832px - 5 Մբ - 4256x2832px - 5 Մբ - 4496x3000px - 6 Մբ - 4496x3000px - 6 Մբ - 4496x3000px - 6 Մբ - 4496x3000px - 6 Մբ - 4256x2832px - 5 Մբ - 4256x2832px - 5 Մբ - 4256x2832px - 7 Մբ - 4256x2832px - 7 Մբ - 4256x2832px - 6 Մբ - 4256x2832px - 7 Մբ - 4256x2832px - 5 Մբ - 4256x2832px - 5 Մբ - 4256x2832px - 7 Մբ Հանրապետության Նախագահ, Հայաստանի շախմատի ֆեդերացիայի նախագահ Սերժ Սարգսյանն այսօր այցելել է Հայաստանի շախմատի ակադեմիա, հետեւել հունվարի 8-ից մեկնարկած` Անդրանիկ Մարգարյանի հիշատակին նվիրված 7-րդ հուշամրցաշարի ընթացքին, որը կեզրափակվի հունվարի 16-ին: Շվեյցարական մրցաշարին մասնակցում է 760 շախմատիստ Հայաստանից, Արցախից, Շվեդիայից եւ Վրաստանից: Սերժ Սարգսյանն այնուհետեւ այցելել է Տիգրան Պետրոսյանի անվան շախմատի տուն, որտեղ հունվարի 11-ից անցկացվում են Հայաստանի տղամարդկանց 77-րդ եւ կանանց 72-րդ առաջնությունները: Մրցաշարերն անցկացվում են շրջանային մրցակարգով: Տղամարդկանց մրցաշարին մասնակցում է 10 շախմատիստ, այդ թվում` 7 գրոսմայստեր եւ 3 միջազգային վարպետ: Մասնակիցների թվում են շախմատի կրկնակի Օլիմպիական չեմպիոն Տիգրան Լ. Պետրոսյանը, աշխարհի թիմային չեմպիոն Ռոբերտ Հովհաննիսյանը, Հայաստանի գործող չեմպիոն Զավեն Անդրիասյանը, մինչեւ 18 տարեկանների աշխարհի չեմպիոն Մանուէլ Պետրոսյանն ու մինչեւ 16 տարեկանների աշխարհի չեմպիոն Հայկ Մարտիրոսյանը: Կանանց մրցաշարին մասնակցում է 10 շախմատիստուհի, այդ թվում` 3 միջազգային վարպետ: Մրցաշարերի հաղթողները կընդգրկվեն ազգային հավաքականների կազմերում:


ДokyMeHTы ykaзы ПpeзидeHTa Pecпyблиkи ApMeHия Ա. Հովակիմյանին Եվրոպայի անվտանգության եվ համագործակցության կազմակերպությունում Հայաստանի Հանրապետության առաքելության ղեկավար նշանակելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 8-րդ կետով ո ր ո շ ու մ եմ. Ավստրիայի Հանրապետությունում Հայաստանի Հանրապետության արտակարգ եւ լիազոր դեսպան Աշոտ ՀՈՎԱԿԻՄՅԱՆԻՆ, համատեղության կարգով, նշանակել Եվրոպայի անվտանգության եվ համագործակցության կազմակերպությունում Հայաստանի Հանրապետության առաքելության ղեկավար /նստավայրը Վիեննա/ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հունիսի 9 Երեւան


Փաստաթղթեր ՀՀ նախագահի հրամանագրերը Ա. Ս. Դանիելյանին արդարադատության երրորդ դասի Պետական Խորհրդականի դասային աստիճան շնորհելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Դատախազության մասին» Հայաստանի Հանրապետության օրենքի 38-րդ հոդվածի 2-րդ մասը՝ ո ր ո շ ու մ ե մ. Հայաստանի Հանրապետության գլխավոր դատախազի տեղակալ Արմեն Սերյոժայի ԴԱՆԻԵԼՅԱՆԻՆ շնորհել արդարադատության երրորդ դասի պետական խորհրդականի դասային աստիճան: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հունիսի 28 Երեւան


Կատարված աշխատանքներն ամփոփելու, հասարակությանը տեղեկատվությամբ ապահովելու եւ հետագա համագործակցության ակնկալիքով սեպտեմբերի 11-ին ԵՊՀ գիտխորհրդի դահլիճում հրավիրվել էր մամուլի ասուլիս: «21-րդ դարում բուհերի ամենակարեւոր գործառույթներից մեկը հասարակության հետ կապերն են: ԵՊՀ-ն, ինչպես մյուս բուհերը, պետք է բաց լինեն հանրության առջեւ: Դա ոչ միայն պարտականություն է, այլեւ` իրավունք»,- նշեց Արամ Սիմոնյանը: 100 օրվա ընթացքում կատարված փոփոխությունները նախ եւ առաջ կադրային ու կառուցվածքային էին: Մանրամասն եւ հիմնովին ներկայացնելով բուհի ներկա կառուցվածքն ու նոր ղեկավարությանը` պարոն Սիմոնյանը վստահեցրեց, որ դրա անհրաժեշտությունը վաղուց կար: «ԵՊՀ ղեկավար մասի աշխատակիցները հիմնականում բարձր տարիքի էին, գրեթե կեսը 60-ն անց էին: Անհրաժեշտություն կար ուժերը թարմացնելու, եռանդուն, երիտասարդ կադրեր առաջ քաշելու», բացատրեց ռեկտորը: Ինչ վերաբերում է ուսումնական մասին, ամառային արձակուրդների շրջանում շատ բան անել հնարավոր չէր: Ամենակարեւոր ձեռբերումն ու փոփոխությունն այն է, որ կրեդիտային համակարգի ներդրման ժամանակացույցն է հաստատվել, նշվել են այն ժամկետները, որի ընթացքում համալսարանը պիտի անցում կատարի նոր համակարգին, հստակեցվել են այն ստորաբաժանումները, որոնք պետք է այդ անցումն ապահովեն: Սեպտեմբերի 13-ին ԵՊՀ ռեկտորը մեկնեց Բոլոնիա` Մագնա Չարտայի` Բոլոնիայի պայմանագրի 18-ամյակի գիտական նստաշրջանին եւ այդ պայմանագիրը վերակնքելու միջոցառումներին մասնակցելու:


Լրատվություն Մամլո հաղորդագրություններ Նախագահի նստավայրում տեղի են ունեցել հայ-տաջիկական բարձր մակարդակի բանակցություններ 14.06.2017 - 1500x983px - 1 Մբ - 1500x1103px - 1 Մբ - 1500x1021px - 1005 Կբ - 1500x953px - 954 Կբ - 1500x1041px - 1 Մբ - 1500x999px - 1022 Կբ - 1500x998px - 947 Կբ - 1500x1000px - 974 Կբ - 1500x998px - 1 Մբ - 1500x989px - 956 Կբ - 1500x1065px - 1 Մբ - 1382x1005px - 361 Կբ - 1500x1020px - 1021 Կբ - 1500x998px - 1 Մբ - 1500x1045px - 986 Կբ Հանրապետության Նախագահի նստավայրում Հայաստանի եւ Տաջիկստանի նախագահների առանձնազրույցից հետո տեղի է ունեցել ընդլայնված կազմով հանդիպում՝ երկու երկրների պաշտոնական պատվիրակությունների անդամների մասնակցությամբ: Բարձր մակարդակի բանակցությունների արդյունքներով ընդունվել է Տաջիկստանի Հանրապետության նախագահ Էմոմալի Ռահմոնի՝ Հայաստանի Հանրապետություն կատարած պաշտոնական այցի արդյունքների վերաբերյալ համատեղ հայտարարություն, նաեւ ստորագրվել են Հայաստանի Հանրապետության եւ Տաջիկստանի Հանրապետության միջեւ մի շարք ոլորտներում երկկողմ համագործակցության խորացմանն ուղղված փաստաթղթեր: Մասնավորապես, ստորագրվել են՝ «Հայաստանի Հանրապետության կառավարության եւ Տաջիկստանի Հանրապետության կառավարության միջեւ քաղաքացիների փոխադարձ այցելությունների մասին», «Հայաստանի Հանրապետության կառավարության եւ Տաջիկստանի Հանրապետության կառավարության միջեւ օդային հաղորդակցության մասին», «Հայաստանի Հանրապետության կառավարության եւ Տաջիկստանի Հանրապետության կառավարության միջեւ հեռահաղորդակցության եւ փոստային կապի բնագավառում համագործակցության մասին», «Հայաստանի Հանրապետության կառավարության եւ Տաջիկստանի Հանրապետության կառավարության միջեւ կրթության որակավորումների, գիտական աստիճանների ու գիտական կոչումների փոխճանաչման եւ համադրելիության մասին», «Հայաստանի Հանրապետության կառավարության եւ Տաջիկստանի Հանրապետության կառավարության միջեւ երիտասարդության հետ աշխատանքի եւ սպորտի բնագավառում համագործակցության մասին», «Հայաստանի Հանրապետության կառավարության եւ Տաջիկստանի Հանրապետության կառավարության միջեւ առողջապահության բնագավառում համագործակցության մասին», «Հայաստանի Հանրապետության գլխավոր դատախազության եւ Տաջիկստանի Հանրապետության գլխավոր դատախազության միջեւ համագործակցության մասին», «Հայաստանի Հանրապետության գիտությունների ազգային ակադեմիայի եւ Տաջիկստանի Հանրապետության գիտությունների ակադեմիայի միջեւ գիտական համագործակցության մասին» համաձայնագրերը եւ «Հայաստանի արտաքին գործերի նախարարության եւ Տաջիկստանի արտաքին գործերի նախարարության միջեւ 2018-2019թթ. համար համագործակցության ծրագիրը»: Նախագահներ Սերժ Սարգսյանը եւ Էմոմալի Ռահմոնը հանդիպման արդյունքներն ամփոփել են զանգվածային լրատվամիջոցների ներկայացուցիչների առջեւ հայտարարություններով: *** Նախագահ Սերժ Սարգսյանի հայտարարությունը ԶԼՄ-ների առջեւ՝ Տաջիկստանի նախագահ Էմոմալի Ռահմոնի հետ հանդիպումից հետո Հարգելի՛ պարոն նախագահ, Տիկնա՛յք եւ պարոնա՛յք, Հայտարարության հենց սկզբում ցանկանում եմ նշել, որ բանակցություններն անցել են բարեկամական եւ բացարձակ կառուցողական մթնոլորտում: Անկեղծորեն ուրախ եմ հյուրընկալել Տաջիկստանի նախագահին Երեւանում մեր երկրների միջեւ դիվանագիտական հարաբերությունների հաստատման 25-ամյակի ու Բարեկամության եւ համագործակցության պայմանագրի ստորագրման 15-ամյակի տարում: Խոսելով այդ հոբելյանական տարեթվերի մասին՝ մենք նաեւ հիշում ենք, որ հայ-տաջիկական հարաբերություններն ունեն հարյուրամյակների պատմություն, եւ դրանք միշտ եղել են բաց, վստահելի եւ լի փոխադարձ հարգանքով: Այսօր հանդիպմանը մենք մանրամասն քննարկեցինք երկկողմ համագործակցության ընթացիկ վիճակը, քննարկեցինք դրա զարգացման հեռանկարները, նախանշեցինք փոխգործակցության տարբեր ոլորտներում համատեղ աշխատանքի ուղղություններն ու կոնկրետ խնդիրները: Բարձր ենք գնահատում վերջին շրջանում արձանագրված հայ-տաջիկական հարաբերությունների դրական եւ կայուն զարգացման միտումը: Մենք պայմանավորվեցինք հետեւողական լինել երկկողմ համագործակցության զարգացման ուղղությամբ եւ ձեռնարկել անհրաժեշտ քայլեր՝ այն նոր մակարդակի բարձրացնելու համար: Այս ամենն իր արտացոլումը գտավ ընդունված Համատեղ հայտարարությունում, համագործակցության կարեւորագույն ոլորտներում փոխգործակցությունը կանոնակարգող փաստաթղթերի պատկառելի փաթեթում, այն է՝ համաձայնագրեր հաղորդակցության եւ կապի, օդային հաղորդակցության, առողջապահության, կրթության եւ այլ ոլորտներում: Մենք դրեցինք հստակ խնդիր՝ պատկերավոր ցույց տալ, թե ինչպիսին պետք է լինի համագործակցությունը մեր երկրների միջեւ տեսանելի ապագայում: Դրան կնպաստի Երեւանի եւ Դուշանբեի միջեւ քաղաքական երկխոսությունը, որին մենք մտադիր ենք ինտենսիվ բնույթ հաղորդել: Բնականաբար, բանակցությունների ընթացքում մենք քննարկեցինք տարածաշրջանային եւ արդի միջազգային հարցերի լայն շրջանակ: Մենք սերտ համագործակցում ենք միջազգային կազմակերպությունների շրջանակում: Այդ համատեքստում ես կառանձնացնեի համագործակցությունը ԱՊՀ շրջանակում եւ այլ բազմակողմ ձեւաչափերով, եւ իհարկե, ՀԱՊԿ շրջանակում, որում մեր անցյալ տարվա նախագահության հերթափոխը մենք ավելի վաղ ընդունել էինք մեր տաջիկ բարեկամներից: Անցկացվում են խորհրդատվություններ արտաքին գործերի նախարարությունների միջեւ, սերտ համագործակցության մեջ են գտնվում մեր երկրների ներկայացուցչությունները միջազգային կազմակերպություններում: Ինչպես նախկինում, երկու կողմերն էլ պատրաստ են ամրապնդելու փոխադարձ աջակցությունը միմյանց ազգային շահերին առնչվող առանցքային հարցերում: Բանակցությունների ընթացքում իմ կողմից եւս մեկ անգամ վերահաստատվեց Հայաստանի դիրքորոշումը, այն է՝ ԼՂ հակամարտության բացարձակապես խաղաղ կարգավորումը՝ հիմնված միջազգային իրավունքի նորմերի եւ սկզբունքների, ՄԱԿ-ի կանոնադրության դրույթների վրա, մասնավորապես նրանց, որոնք հավասարապես վերաբերում են ուժի չկիրառմանը կամ ուժի կիրառման սպառնալիքին, պետությունների տարածքային ամբողջականությանը, իրավահավասարությանը եւ ժողովուրդների ինքնորոշման իրավունքին: Ընդգծվել է պայմանավորվածությունների իրականացման կարեւորությունը՝ ուղղված հակամարտության գոտում իրավիճակի սրացման կանխարգելմանը, իրավիճակի կայունացմանը եւ խաղաղ գործընթացի առաջմղման համար պայմանների ստեղծմանը: Իմ կողմից եւս մեկ անգամ ընդգծվեց միջազգային հանրության միջնորդական մանդատով օժտված միակ ձեւաչափի՝ ԵԱՀԿ Մինսկի խմբի համանախագահ երկրների ջանքերին լայն աջակցության անհրաժեշտությունը: Իհարկե, մեր ուշադրության կենտրոնում էին նաեւ առեւտրատնտեսական համագործակցության գործնական հարցերը, որը, մեր կարծիքով, պետք է ընդլայնվի համատեղ արտադրության, համագործակցության միջոցով՝ հատուկ ուշադրություն դարձնելով նորարարություններին եւ բարձր տեխնոլոգիաներին: Մենք պայմանավորվեցինք լրացուցիչ հանձնարարել մեր կառավարություններին օպտիմալացնելու առեւտրատնտեսական համագործակցության կառուցվածքը եւ բարձրացնելու դրա որակը՝ օգտագործելով բոլոր հնարավոր մեխանիզմները: Ուրախալի է, որ երկար դադարից հետո աշխատանքները վերսկսել է առեւտրատնտեսական համագործակցության հարցերով հայ-տաջիկական միջկառավարական հանձնաժողովը: Ակնկալում ենք, որ հանձնաժողովի համանախագահության անցումը նախարարական մակարդակի՝ կհաստատի նման որոշման անհրաժեշտությունը, իսկ բուն միջկառավարական հանձնաժողովն արդյունավետ կերպով առաջ կմղի տնտեսական կապերի ողջ համալիրը, կնպաստի դրանց հետագա դիվերսիֆիկացիային եւ փոխշահավետ նոր նախագծերի գործարկմանը: Այդտեղ մենք կարեւոր դեր ենք հատկացնում նաեւ անմիջականորեն մեր երկրների գործարար համայնքներին, որոնց ներկայացուցիչները հանդիպում են այսօր կազմակերպված գործարար համաժողովի շրջանակներում: Տնտեսության, զբոսաշրջության եւ մեր երկրների քաղաքացիների միջեւ շփումների ընդլայնման համատեքստում մենք քննարկեցինք մեր երկրների միջեւ ուղիղ ավիաչվերթի հնարավոր մեկնարկի հարցը: Այդ նախագծի շրջանակներում մենք պատրաստ ենք մեր տաջիկ բարեկամներին տրամադրել Հայաստանի կողմից «բաց երկնքի» քաղաքականության շրջանակներում ձեւավորված արտոնությունների փաթեթ: Այսօր երկուստեք վերահաստատվել է նաեւ կրթության, մշակույթի եւ գիտության ոլորտներում համագործակցության հետագա ընդլայնման պատրաստակամությունը: Դա նաեւ համագործակցություն է գիտությունների ակադեմիաների, արեւելագիտական դպրոցների, աստղադիտարանների, բուհերի եւ գիտահետազոտական ինստիտուտների շրջանակներում: Տիկնա՛յք եւ պարոնա՛յք, Այսօր հայ-տաջիկական հարաբերությունները գտնվում են պատմական նոր փուլում: Տաջիկական կողմի հետ միասին մենք երկարաժամկետ հեռանկարում պատրաստ ենք շարունակելու ջանքեր ներդնել մեր գործընկերության հետեւողական, կայուն եւ փոխշահավետ զարգացման համար: Ամփոփելով՝ ցանկանում եմ մեկ անգամ եւս շնորհակալություն հայտնել Տաջիկստանի նախագահին բովանդակալից եւ արգասաբեր բանակցությունների համար: Համոզված եմ, պարո՛ն նախագահ, որ Ձեր այցը, կնպաստի մեր ժողովուրդների եւ երկրների միջեւ անկեղծ բարեկամական հարաբերությունների հետագա ամրապնդմանը: Շնորհակալություն ուշադրության համար: *** Տաջիկստանի նախագահ Էմոմալի Ռահմոնի հայտարարությունը ԶԼՄ-ների առջեւ՝ Հայաստանի Նախագահ Սերժ Սարգսյանի հետ հանդիպումից հետո Լրատվամիջոցների հարգելի՛ ներկայացուցիչներ, Տիկնա՛յք եւ պարոնա՛յք, Առաջին հերթին կցանկանայի երախտագիտության խոսքեր հայտնել հարգարժան Սերժ Ազատի Սարգսյանին, բարեկամ Հայաստանի Հանրապետության կառավարությանը եւ ժողովրդին ջերմ ընդունելության եւ հյուրընկալության համար: Խորհրդանշական է, որ ներկայիս պաշտոնական այցը տեղի է ունենում երկու երկրների միջեւ դիվանագիտական հարաբերությունների հաստատման 25-ամյակի տարում: Այս տեսանկյունից այցը եւ նրա արդյունքները մենք դիտարկում ենք որպես հայ-տաջիկական միջպետական հարաբերությունների ամրապնդման շարունակություն, որոնք անկախության տարիներին հետեւողականորեն զարգանում են: Այսօրվա հանդիպումները մենք դիտարկում ենք որպես մեր երկրների միջեւ մշտական քաղաքական երկխոսության նոր փուլ, այդ թվում՝ բարձրագույն մակարդակով: Բանակցությունների ընթացքում մենք քննարկել ենք երկկողմ հարաբերությունների վերաբերյալ հարցերի լայն շրջանակ: Կողմ ենք հանդես եկել առեւտրատնտեսական, հումանիտար, գիտատեխնիկական, մշակութային եւ փոխշահավետ հետաքրքրություն ներկայացնող այլ ոլորտներում հայ-տաջիկական հարաբերությունների հետագա խորացմանը: Կողմերը համակրծիք են եղել, որ այս ոլորտներում համագործակցությունը դեռեւս չի համապատասխանում այն ներուժին, որը կա երկու երկրներում: Առեւտրատնտեսական ոլորտում համագործակցության առանցքային ուղղությունների համատեքստում կողմերը նշել են երկու երկրների մասնավոր հատվածների եւ տնտեսվարողների միջեւ համագործակցության ընդլայնման կարեւորությունը: Մենք որոշել ենք ավելի ամբողջական օգտագործել եղած հնարավորությունները, որպեսզի զգալիորեն ավելացնենք առեւտրաշրջանառության ծավալները, իրականացնենք համատեղ տնտեսական ծրագրեր: Հետաքրքրվածություն է հայտնվել տնտեսության իրական հատվածներում մեր համագործակցությունը գործնական բովանդակությամբ համալրելու հարցում: Մենք հայկական ընկերություններին կոչ ենք արել, օգտագործելով իրենց ներդրումային հնարավորությունները եւ նորագույն տեխնոլոգիաները, մասնակցություն ունենալ տնտեսական շահավետության տեսանկյունից հետաքրքիր մեր նախագծերին: Մեզ մոտ այդպիսի ծրագրեր առկա են էներգետիկայի, զբոսաշրջության, լեռնահանքային, թեթեւ, սննդի, վերամշակող արդյունաբերության, կապի ու տրանսպորտային հաղորդակցման ենթակառուցվածքների, ինչպես նաեւ առողջապահության ոլորտներում: Մենք պատրաստ ենք դրա համար բարենպաստ պայմաններ ստեղծել: Կողմերը պայմանավորվել են ավելի ակտիվ շարունակել համագործակցությունը գործող Տնտեսական համագործակցության հարցերով միջկառավարական հանձնաժողովի շրջանակներում: Այսօրվա հանդիպումների եւ բանակցությունների ընթացքում բացահայտել ենք նաեւ մշակութային, հումանիտար ոլորտներում համագործակցությունն ընդլայնելու զգալի հնարավորություններ: Շեշտվել է գիտատեխնիկական, կրթության, գիտության եւ մշակույթի ոլորտներում երկու երկրների միջեւ կապերի հետագա զարգացման կարեւորությունը: Կողմերը կարեւոր են համարել բանակցությունների արդյունքներով համաձայնագրերի նոր փաթեթի ստորագրումը, որը կոչված է կոնկրետ ուղղություններով երկկողմ հարաբերությունների իրավական բազայի ամրապնդմանը: Մենք մտքեր ենք փոխանակել միջազգային օրակարգի արդիական մի շարք հարցերի վերաբերյալ: Մեր ուշադրության կենտրոնում են եղել տարածաշրջանային կայունության եւ անվտանգության ամրապնդման հարցերը: Այդ կապակցությամբ մենք քննարկել ենք ՄԱԿ-ի, ԵԱՀԿ-ի, ԱՊՀ-ի, ՀԱՊԿ-ի շրջանակներում եւ այլ բազմակողմ միություններում մեր համագործակցության վիճակն ու հեռանկարները: Կողմերը հաստատել են պատրաստակամությունն ամրապնդելու համագործակցությունը գլոբալ սպառնալիքների՝ ահաբեկչության, ծայրահեղականության, մաքսանենգ ճանապարհով թմրամիջոցների տեղափոխման եւ կազմակերպված հանցավորության այլ տեսակների դեմ պայքարում: Տարածաշրջանային խնդիրների քննարկման ընթացքում մենք Սերժ Ազատի Սարգսյանի հետ մտքեր ենք փոխանակել Աֆղանստանի հիմնախնդրի վերաբերյալ, մեր մտահոգությունն ենք հայտնել առանձին երկրներում եւ տարածաշրջաններում ընթացող գործընթացների վատթարացման վերաբերյալ: Ելնելով մեր խաղաղապահ փորձից՝ մենք մեր հավատարմությունն ենք հայտնում առկա հակասությունների եւ հակամարտությունների կարգավորման խաղաղ սկզբունքներին՝ համընդհանուր միջազգային նորմերի եւ չափանիշների շրջանակներում: Մեր համոզմամբ՝ բանակցությունները Լեռնային Ղարաբաղի նման բարդ հակամարտության լուծման ամենակառուցողական ճանապարհն են: Եզրափակելով խոսքս` կցանկանայի ընդգծել մեր գոհունակությունը բանակցությունների արդյունքներից, որոնք անցել են բարեկամական, կառուցողական եւ փոխըմբռնման մթնոլորտում: Վստահ եմ, որ այսօրվա պաշտոնական հանդիպումների արդյունքները նոր հորիզոններ կբացեն մեր երկրների միջեւ փոխգործակցության ամրապնդման եւ զարգացման համար՝ ի շահ երկու ժողովուրդների: Ես հարգարժան Սերժ Ազատի Սարգսյանին պաշտոնական այցով հրավիրել եմ Տաջիկստանի Հանրապետություն: Հույս ունեմ, որ Դուշանբեում մեր երկխոսության շարունակությունը կնպաստի երկու երկրների դրական փոխգործակցության ակտիվացմանը: Շնորհակալություն ուշադրության համար:


text: ԱՐՓԻԱՐ-ԱՐ: Իմ Նժդեհը Իմ Նժդեհը Ամեն մարդ կյանքում ունի իր իդեալը, կերպարը, որին միշտ երազում է նմանվել, կերպար, որը միշտ ուղեկցում է նրան: Ես արդեն շատ մեծ էի,երբ առաջին անգամ ձեռքս վերցրի "Նժդեհյան վերադարձը" գիրքը, եւ մեծ հետաքրքրություն ունենալով գաղտնիքների եւ վտանգավոր արկածների նկատմամբ` կարդացի: Կարդացի ու անհանգստացնող հարցեր ծնվեցին մեջս` ո՞վ է նա, որ անգամ գերհզոր խարհրդային պետության համար վտանգ էր ներկայացնում, ո՞վ է եղել նա, որի համար մարդիկ պատրաստ էին իրենց կյանքը վտանգել: Վերջապես ո՞վ էր նա, որի անունը ջնջել չկարողացավ անգամ գերհզոր "ժամանակ"-ը: Ես սկսեցի փնտրել նրան ամենուրեք` գրքերի մեջ, մարդկանց հուշերում: Շատ, շատ կարդացի նրա մասին, նրա գրվածքները, կենսագրությունը: Հետզհետե նա դուրս եկավ գրքերի էջերից եւ տարածվեց իմ շուրջը: Ես շարունակեցի փնտրել նրան, բայց բավարարվեցի միայն այն ժամանակ, երբ գտա նրա մեջ ինձ` մաս-մաս եւ ամբողջությամբ...... Մի անգամ գործի բերումով մեր գրասենյակ եկավ բուսաբան Սամվել Բաբլոյանը, իմ գլխավերեւում տեսնելով Նժդեհի նկարը, հարցրեց. -Հավատո՞ւմ եք Նժդեհին. Ես անհոգ պատասխանեցի. -Չգիտեմ, բայց իրենով եմ ես չափում իմ յուրաքանչյուր քայլը: -Օրինա՞կ -Օրինակ, երբ ինչ-որ բան չի ստացվում երբ ընկճվում եմ,,,, հիշում եմ նրան` Խուստուփի քարանձավում փակված, զինակիցներից լքված, վիրավոր, անհաց, անջուր, սյունյաց սառնամանիքին դիմակայելով...բայց գրիչը ձեռքին` ղափանցիներին կռվի կոչ գրելիս: Եվ իմ դժվարությունները փոքրանում են, դառնում են ծիծաղելի: Նժդեհին դավաճանել էին, իսկ նա նորից էր փորձում օգնել իրեն դավաճանածներին.... եւ փրկեց: Հիշում եմ ու ինքս իմ աչքերին փոքրանում եմ, ինքս ինձ հարցնում` իսկ ես ինչերից եմ խեղճանում: Ինչ մեղք եմ ես, ինչ ճղճիմ եմ ես: Հետո լսում եմ նրա ձայնը` -Վե'ր կաց, մի նվնվա, դու ամեն ինչ կարող ես: Կանչի'ր քո միջի գերմարդուն... ու, գիտե՞ք, համարյա միշտ հաղթում եմ .... ու առաջին հերթին` իմ միջի փոքրոգուն եմ հաղթում: Բաբլոյանը դեմքի խորհրդավոր ժպիտով հարցրեց. Իսկ նրա ներկայությունը զգացե՞լ եք երբեւէ: Ես զարմացած ու վախեցած նայեցի նրան` բոլորից թաքցրել էի իմ նման զգացողությունները.... Բաբլոյանը պատասխանեց ինքն իր հարցին. -Ես հաճախ եմ միայնակ արշավում Հայաստանի տարբեր վայրեր` բնություն ուսումնասիրելու, բույսերի եզակի տեսակներ հայտնաբերելու եւ այլ նպատակներով: Մի անգամ բարձրացել էի Խուստուփ եւ որոշեցի այցելել Նժդեհի քարանձավ: Այս ճանապարհը շատ դժվար էր, իսկ քարանձավ հասնելու համար պիտի անցնեի զառիթափի ժայռի նեղ, շատ նեղ ծերպով, որով կարելի էր անցնել միայն դեմքով դեպի ժայռը եւ ձեռքերով կառչած: Երեւի գաղափարով տարված չէի նկատել, որ ուսապարկս չեմ հանել, իսկ այն շատ ծանր էր: Երբ հասել էի արդեն ամենանեղ հատվածին, հանկարծ ուսապարկի ծանրությունը պոկեց ինձ պատից եւ ես պարզ գիտակցեցի, որ գլորվում եմ անդունդը: Աչքերս փակեցի ու փորձեցի վերջին անգամ տեսնել երեխաներիս դեմքը, մեր տունը... հանկարծ ցնցվեցի` ինչ-որ մեկի ձեռքը ամուր սեղմեց արդեն օդի մեջ հայտնված թեք մեջքիս ու ամբողջ ուժով` երկաթե ամրությամբ հրեց ինձ դեպի ժայռը.... Ես կառչեցի ժայռից ու վայրկյաններ անց քարանձավում էի: Քիչ հետո հասկացա, որ քարանձավում էլ մենակ չեմ, թեեւ շուրջս ոչ ոք չկար.... Մենք երկար ժամանակ լուռ էինք: Ես համոզված եմ, որ նրա նմանները պատահական չեն ծնվում ու անհետ կորչում... Նրանք հոգու պես ապրում են բնության մեջ, եւ ինչպես տիեզերական փոշու խտացումից առաջանում են աստղերն ու մոլորակները, այնպես էլ ոգու խտացումից ծնվում են նրանք` հերոսներն ու մարգարեները` անհրաժեշտ պահին ու անհրաժեշտ ժամին: Ես համոզված եմ` նա մասնակցում էր նաեւ արցախյան պատերազմին ... Գուցե Մոնթեի կամ Վարդանի տեսքով, գուցե ուրիշների տեսքով.... Չգիտեմ, բայց նա կար, նա շարունակում էր կռվել:


text: ՀՀ ԱԳ նախարարը եւ ԵՄ հատուկ ներկայացուցիչը կարեւորում են Հայաստանում կայունության պահպանումը 18:56 21 Մարտի 2008 ԵՐԵՎԱՆ, 21 մարտի. /Նովոստի-Արմենիա/. Հայաստանում կայունության պահպանումը ոչ միայն երկրի զարգացման, այլ նաեւ տարածաշրջանային ծրագրերի շարունակականության երաշխիքն է, կարծում են ՀՀ ԱԳ նախարար Վարդան Օսկանյանը եւ Հարավային Կովկասում ԵՄ hատուկ ներկայացուցիչ Փիթեր Սեմնեբին։ Ուրբաթ՝ մարտի 21-ը, ՀՀ նախագահ Ռոբերտ Քոչարյանի հրամանով մարտի 1-20-ը Երեւանում մտցված արտակարգ դրության ավարտից հետո առաջին օրն է։ Արտակարգ դրությունը մտցվել էր՝ հաշվի առնելով ընդդիմության հանրահավաքները, որոնք բողոքում էին փետրվարի 19-ի նախագահական ընտրությունների արդյունքների դեմ, որոնցում հաղթանակ էր տարել վարչապետ Սերժ Սարգսյանը։ Մարտի 1-2-ի բողոքի ցույցերը վերածվել էին անկարգությունների եւ ցուցարարների ու իրավապահ մարմինների միջեւ բախումների, որոնց հետեւանքով զոհվել էր ութ քաղաքացի եւ վիրավորվել մոտ 230-ը։ Ինչպես ուրբաթ «Նովոստի-Արմենիային» հաղորդեցին ՀՀ ԱԳՆ մամուլի եւ տեղեկատվության վարչությունից, Երեւանում տեղի ունեցած հանդիպմանը զրուցակիցներն անդրադարձել են Հայաստանում նախագահական ընտրություններից հետո ստեղծված ներքաղաքական իրավիճակին, հետընտրական զարգացումներին, ինչպես նաեւ հասարակության համերաշխությունը վերականգնելուն ուղղված հնարավոր քայլերին։ Օսկանյանը եւ Սեմնեբին քննարկել են նաեւ ՄԱԿ ԳԱ-ում Ադրբեջանի կողմից առաջարկված՝ Ղարաբաղի վերաբերյալ բանաձեւի նախագծի քվեարկությունը եւ դրա հետեւանքները: Մարտի 14-ին ՄԱԿ Գլխավոր Ասամբլեան ընդունել է Լեռնային Ղարաբաղի վերաբերյալ բանաձեւը՝ Ադրբեջանի «զավթած» տարածքներից հայկական ուժերի անհապաղ դուրսբերման պահանջով, որը խնդրում է հաստատել Լեռնային Ղարաբաղի ու հարակից տարածքների նկատմամբ իր իրավունքը։ Փաստաթուղթը ընդունվել է 39 «կողմ», յոթ «դեմ» եւ 100 ձեռնպահ ձայներով։ ԵԱՀԿ ղարաբաղյան հակամարտության Մինսկի խմբի համանախագահներ Ռուսաստանը, ԱՄՆ-ն եւ Ֆրանսիան «դեմ» են քվեարկել։--0— ՌԴ ԱԳ նախարար Սերգեյ Լավրովը, մեկնաբանելով Ադրբեջանի պահանջով Մինսկում բլոգեր Ալեքսանդր Լապշինի կալանավորման մասին տեղեկությունը, հայտարարել է, որ Մոսկվան դեմ է այս կամ այն տարածք անհատի այցելության քրեականացմանը։


text: Հնարավոր է, որ ամերիկացի երգչուհի Մադոննան նոր սիրեցյալ ունի։ Այս մասին հաղորդել է Sunday Telegraph լոնդոնյան թերթը` հղում անելով Dagospia իտալական հրատարակությանը։ ԶԼՄ–ները ենթադրում են, որ Մադոննայի եւ գերմանացի օպերային երգիչ Յոնաս Քաուֆմանի հանդիպումները կրում են ոչ միայն գործարար, այլեւ անձնական բնույթ։ Այս մասին գրում է Cosmo.ru–ն։ Հրատարակությունը նշում է, որ Forbes–ի վարկանիշով ամենաբարձր վարձատրվող երգչուհին եւ գերմանացի տենորը հանդիպել են Լոնդոնում կայացած լուսանկարների ցուցահանդեսի ժամանակ, ինչից հետո 46–ամյա Քաուֆմանին, ով հիմա բնակվում է Մյունխենում, Մադոննան հրավիրել է մասնակցելու իր նոր ալբոմի ձայնագրման աշխատանքներին։ Այդ ալբոմի թողարկումը նախատեսված է 2015 թ.–ին։ Ինչպես հիշեցնում է թերթը, տարեսկզբին հայտնի դարձավ, որ Մադոննան բաժանվել է 26–ամյա պարող Թիմոր Սթեֆենսոնից, իսկ երգչուհու նոր ընտրյալը ապրիլին բաժանվել է իր կնոջից` օպերային երգչուհի Մարգարեթ Յոսվիգից։ Լրագրողները դրական էին վերաբերվել աստղի անձնական կյանքում տեղի ունեցած փոփոխությունների մասին լուրին։ «Մադոննային, ով 56 տարեկան է, կարելի է հասկանալ», – գրում է թերթը։ «Նա սեփական տարիքին մոտ մարդ է ընտրել»։ 2013 թ.–ին Յոնաս Քաուֆմանը Բավարիայի պետական օպերայի մեներգիչ է դարձել։ -0-


text: ՄԵԿ ԱԶԳ, ՄԵԿ ՄՇԱԿՈՒՅԹ ԵՎ ՈՉ ՄԻ ՄԵԴԱԼ | ՀՈՎՀԱՆՆԵՍ ԳՐԻԳՈՐՅԱՆ Հաշվետու ժամանակաշրջանը, թեեւ ամառա-արձակուրդային էր, այնուհանդերձ այնպես էր հագեցած զանազան մակարդակի միջոցառումներով, որ դրանց միայն թվարկումը կարող էր էջեր լցնել: Սակայն դրանցից երկուսն արժանի են առանձին ուշադրության: Առաջինը` «Մեկ ազգ, մեկ մշակույթ» անունը կրող համահայկական մշակութային փառատոնն էր, մյուսը` իր նշանակությամբ ու ծավալներով առաջինից փոքր-ինչ մեծ էր, այսինքն` համաշխարհային էր... Խոսքը, ինչպես արդեն հասկացաք, վերաբերում է օլիմպիական խաղերին, որոնք անցկացվեցին Հունաստանի վարդագույն մայրաքաղաքում, եթե հաշվի առնենք, որ սպիտակ վարդեր էլ են լինում... Հաշվետու ժամանակաշրջանը, ինչպես արդեն ասացինք, ընդգրկում էր ամառվա ամենակարեւոր ամիսները` հուլիսը եւ հատկապես օգոստոսը: Գործազուրկների համար սրանք մյուս ամիսներից տարբերվում են ընդամենը նրանով, որ չափազանց շոգ են եւ աննպաստ տնից դուրս գալու համար, օլիգարխա-պաշտոնական շրջանակների համար` արձակուրդային... Այս վերջիններս Սեւանի սրբազան ջրերը զուր տեղը չպղտորելու եւ ծովից ծով Հայաստանի երազանքը գոնե մասամբ իրականացնելու նպատակով իրենց վաստակած հանգիստն անցկացնում են հեռավոր ծովերի թուրքական ափերին` հաճույքով արձանագրելով այն փաստը, որ հայկական երգերը նվաճել են նաեւ ամբողջ Թուրքիան` տարբերությամբ, որ տեղացիները չգիտեն, որ դրանք հայկական երգեր են, ինչի պատճառով երգում են թուրքերեն... Բոլորովին այլ` հեռուն գնացող նպատակներ էին հետապնդում ընդդիմադիր գործիչները, որոնցից կազմված մի հոծ խումբ մեկնել էր Հունաստան` իբր թե հունական ափերում հանգիստն անցկացնելու, մինչդեռ մեր հավաստի աղբյուրները բոլորովին այլ փաստեր են արձանագրում: Ըստ այդ աղբյուրների` ընդդիմադիրները ծրագրել էին (եւ իրադարձությունների հետագա ընթացքը վկայեց, որ նրանք կարողացան այդ ծրագիրը փայլուն ավարտի հասցնել) ամեն գնով տապալել հայ մարզիկների ելույթներն օլիմպիական խաղերում` գտնելով, որ դրա օգնությամբ նրանք կհասնեն իրենց միակ եւ բաղձալի նպատակին... Մեր այն հարցին, թե որն է ընդդիմադիրների միակ եւ բաղձալի նպատակը, հավաստի աղբյուրները միաբերան կարկաչեցին` իշխանափոխությունը... Եվ հիրավի, օլիմպիական խաղերի մեզ համար անփառունակ ավարտից հետո ընդդիմադիր մամուլը հեղեղվեց իշխանափոխության կոչերով, եւ հետաքրքիրն այն է, որ նրանք այս անգամ չափազանց մոտիկ էին իրենց բաղձալի նպատակին. լուրեր են պտտվում, եւ հավաստի աղբյուրներն էլ հիմնավորում են այդ լուրերի իսկությունը, որ առաջիկա մեկ-երկու շաբաթվա ընթացքում իսկապես տեղի կունենա իշխանափոխություն, եւ Իշխանը կփոխվի (թեեւ Իշխան Զաքարյանը` Հայաստանի ազգային օլիմպիական կոմիտեի ղեկավարը, ի զարմանս բոլորի, կտրականապես հերքում է այդ լուրերը): Հետաքրքիրն այն է, որ ընդդիմադիր քաղաքական գործիչներից միակը` Պարույր Հայրիկյանը, որը դուրս է մնացել բոլոր, այդ թվում` իշխանափոխության եւ սահմանադրական բարեփոխումների խաղերից, ինչ-որ բան փոխելու նպատակով իրեն նվիրել է ուղղագրությունը փոխելուն: Դիտարկելով իշխանափոխության եւ սահմանադրական բարեփոխումների ասպարեզում նրա ձեռք բերած նվաճումները` վստահորեն կարելի է հավաստել, որ ուղղագրությունն էլ անփոփոխ կմնա... Ինչ վերաբերում է «Մեկ ազգ, մեկ մշակույթ» համահայկական փառատոնին, ապա կարելի է ասել, որ այն անցավ բավականին բարձր մակարդակով, ինչի պատճառով ամենեւին չազդեց մեր մշակույթի իրական վիճակի վրա, որը, ինչպես հայտնի է, ի տարբերություն փառատոնի, հայտնվել է բավականին ցածր մակարդակի վրա... Տարբեր մակարդակների վրա գտնվելու պատճառով նրանք միմյանց պարզապես չհանդիպեցին... Ցավալին այն է, որ ըստ հավաստի աղբյուրների` այս չկայացած հանդիպման պատճառով մեր մշակույթը շարունակում է բարեհաջող անկում ապրել, եւ վտանգ կա, որ այն կարող է լիովին վերանալ, եւ ըստ նույն հավաստի աղբյուրների` բացառված չէ, որ «Մեկ ազգ, մեկ մշակույթ» փառատոնը մի քանի տարի անց անցկացվի արդեն պարզապես «Մեկ ազգ» վերտառությամբ... Եվ դա կլինի վերջին փառատոնը, որովհետեւ մշակույթը կորցրած ազգերը սովորաբար վերանում են, իսկ առանց ազգ էլ ի՞նչ փառատոն...


source: wikipedia

text: Էյսիդ ջազը երաժշտական ուղղություն է, որը սկիզբ է առել 1990-ականներից։ Այն իրենից ներկայացնում է երկու տարբեր ժամանակահատվածների երաժշտական ուղղությունների միաձուլում։ Ինչպես պարզ է անվանումից այդ երաժշտական ուղղություններից մեկը ջազն է, իսկ մյուս բառը "acid", որը անգլերեն է եւ թարգմանաբար նշանակում է քիմիական թթու՝ բնորոշում է 90-ականներից ի վեր շատ մոդայիկ էլեկտրոնային ռիթմերն ու ձայները։ Ստացվում է էլեկտրոնային սկզբունքով, ակտիվ եւ երիտասարդության շնչով մատուցված ջազ։ Այս երաժշտությունը կարող է լինել եւ հանգիստ ու մելոդիկ, եւ ակտիվ ու պարային։ Էյսիդ ջազի հիմնադիրներից եւ գլխավոր ներկայացուցիչներից են Jamiroquai, US2, Sharpshooters, Touch & Go եւ այլ երաժշտական խմբեր, ավելի նոր ներկայացուցիչներից են. A.I.M., Soundscape UK, A Man Called Adam խմբերը, կա նաեւ հայ ներկայացուցիչ, որի բեմական անունն է՝ Serje Gabien. Ջազ